CONVENIO DE ENCOMENDA DE XESTIÓN ENTRE A DEPUTACIÓN DE PONTEVEDRA E O CONSELLO SUPERIOR DE INVESTIGACIÓNS CIENTÍFICAS (CSIC) PARA REALIZAR PROSPECCIÓNS, ESCAVACIÓNS E ESTUDOS DE MATERIAIS EN XACEMENTOS ARQUEOLÓXICOS DA PROVINCIA DE PONTEVEDRA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 12/11/2020)

O Pleno da C orporación Provincial na súa sesión ordinaria do día 30 de outubro de 2020 adoptou, entre outros, este acordo: Vistos os informes da Xefa do Servizo de Turismo, de 16 de setembro de 2020 e de 22 de setembro de 2020 sobre o convenio de encomenda de xestión entre a Deputación de Pontevedra e o Consello Superior de Investigacións Científicas (CSIC) para realizar prospeccións, escavacións e estudos de materiais en determinados xacementos arqueolóxicos da provincia de Pontevedra. Considerando que o 21 de setembro de 2020 e o 23 de setembro o Secretario da Deputación informa favorablemente o texto do convenio. Considerando que o 29 de setembro de 2020 Intervención informa favorablemente o expediente. Visto o informe da Xefa do Servizo de Turismo de 19 de outubro de 2020. Considerando que segundo o disposto no artigo 47.2. h) en relación con artigo 33.2. ñ), ambos da Lei 7/1985, de 2 de abril, Reguladora das Bases do Réxime Local, a aprobación do convenio corresponde ao Pleno por maioría absoluta do número legal dos membros da corporación. O Pleno, de conformidade co ditame favorable da Comisión Informativa de Turismo, acorda por unanimidade: Aprobar o convenio de encomenda de xestión entre a Deputación de Pontevedra e o Consello Superior de Investigacións Científicas (CSIC) para realizar prospeccións, escavacións e estudos de materiais en determinados xacementos arqueolóxicos da provincia de Pontevedra cuxo texto é como segue: Dunha parte, María del Carmen Silva Rego, Presidenta da Deputación de Pontevedra, segundo acordo plenario do 3 de xullo de 2019, actuando en nome e representación desta, en virtude da competencia que lle atribúe o artigo 34.1. b) da Lei 7/1985, de 2 de abril, Reguladora das Bases do Réxime Local (LRBRL). Doutra parte, Costina Faiña Cibotaru, na súa condición de Vicepresidenta de Organización e Relacións Internacionais do Consello Superior de Investigacións Científicas (CSIC), nomeada por acordo do Consello Reitor do CSIC, na súa reunión do 28 de novembro de 2019 (BOE de 18 de decembro de 2019. Resolución da Presidencia do CSIC de 13 de decembro de 2019, polo que se resolve a convocatoria de libre designación), actuando en nome e representación deste organismo público de investigación, en virtude das facultades que, por delegación, lle confire o apartado 11.1 da Resolución do 20 de abril de 2017, ditada pola Presidencia do CSIC (BOE de 23 de maio de 2017). Actúa como fedatario público deste convenio Carlos Cadrado Romay, Secretario Xeral da Deputación de Pontevedra. Interveñen en exercicio dos seus respectivos cargos e na representación que ostentan, recoñecéndose reciprocamente a capacidade legal suficiente para subscribir este convenio e, para ese efecto, 1. Que o CSIC é un organismo público de investigación adscrito ao Ministerio de Ciencia e Innovación, que ten por obxecto o fomento, a coordinación, o desenvolvemento e a difusión da investigación científica e tecnolóxica, de carácter multidisciplinar, co fin de contribuír ao avance do coñecemento e ao desenvolvemento económico, social e cultural, á formación de persoal e ao asesoramento a entidades públicas e privadas nestas materias, así como á xestión de instalacións científico-técnicas que lle sexan encomendadas ao servizo do sistema de investigación científica e desenvolvemento tecnolóxico, de acordo co establecido nos artigos 1, 4 e 5 do Estatuto do CSIC, aprobado polo Real decreto 1730/2007, de 21 de decembro, polo que se crea a Axencia Estatal Consello Superior de Investigacións Científicas e se aproba o seu estatuto (BOE núm.12, de 14 de xaneiro de 2008). 2. Que a Deputación de Pontevedra ten a obrigación de protexer, difundir e fomentar o valor cultural dos bens do patrimonio cultural de Galicia que se localizan no seu ámbito territorial, de acordo co disposto no artigo 3 da Lei 5/2016, de 4 de maio, de Patrimonio Cultural de Galicia, e ten a competencia sobre a cooperación no fomento do desenvolvemento económico e social que lle atribúe o artigo 36.1. d) da LRBRL, así como o artigo 118 da Lei 5/1997, de 22 de xullo, Reguladora da Administración local de Galicia. Co fin de cumprir esta obrigación, a Deputación de Pontevedra realiza actividades de investigación sobre a arqueoloxía dos castros na provincia de Pontevedra e, para iso, creou o Centro de Xestión do Coñecemento Arqueolóxico (CXCA), que se atopa situado no Pazo de Liñares (Lalín). O fomento e a posta en valor dos xacementos arqueolóxicos da provincia considéranse aspectos prioritarios para o desenvolvemento do turismo da provincia e a súa promoción.3. O CXCA conta cos medios necesarios para realizar as actividades precisas para o desenvolvemento da investigación arqueolóxica e conta coas seguintes zonas: 4. Que o artigo 11 da Lei 40/2015, de 1 de outubro de 2015, de Réxime Xurídico do Sector Público (LRXSP) prevé que a realización de actividades de carácter material ou técnico da competencia dos órganos administrativos poderá encomendárselles a outras entidades de dereito público desta ou de distinta Administración, sempre que entre as súas competencias estean esas actividades, por razóns de eficacia ou cando non se posúan os medios técnicos idóneos para o seu desempeño.5. Que a Deputación de Pontevedra non conta cos medios persoais idóneos para o desempeño das funcións derivadas da competencia e existen razóns de eficacia que aconsellan encomendarlle a xestión ao CSIC, que conta entre as súas funcións e competencias coa do asesoramento e apoio a entidades públicas e ten, a través do seu instituto de investigación INCIPIT, as capacidades e medios técnicos idóneos para ofrecer o devandito apoio. En virtude das anteriores consideracións, a Deputación de Pontevedra e o CSIC subscriben este convenio de encomenda de xestión, que se rexerá polas seguintes O obxecto deste convenio é articularlle a encomenda de xestión da Deputación de Pontevedra ao CSIC para que este, a través do Instituto de Ciencias do Patrimonio (INCIPIT), realice as actividades de carácter material e técnico necesarias para o exercicio da competencia de difusión, protección e fomento do valor cultural dos bens do patrimonio cultural da provincia de Pontevedra. A encomenda da Deputación de Pontevedra ao CSIC para a realización de actividades que se prevén na cláusula segunda en ningún caso supón a cesión da titularidade da competencia nin dos elementos substantivos do seu exercicio, e será responsabilidade da Deputación ditar cantos actos ou resolucións de carácter xurídico dean soporte ou nos que se integre a concreta actividade material obxecto de encomenda. O apoio técnico do CSIC, a través do INCIPIT, implicará as seguintes actividades materiais: 1. Prospección e escavacións de sondaxes en xacementos arqueolóxicos da provincia considerados prioritarios.2. Estudo arqueometalúrxico de materiais.3. Elaboración dun plan director.4. Actividades de comunicación, formación e difusión. De forma pormenorizada, as actuacións que deberá desenvolver o INCIPIT son as seguintes: 1. Prospección e escavacións de sondaxes nos xacementos considerados prioritarios: Deberá realizarse unha prospección do territorio mediante tecnoloxías non invasivas para identificar, documentar e caracterizar a complexidade dos sitios de interese mediante os seguintes traballos: 2. Estudo arqueometalúrxico de materiais: Deberá levarse a cabo un estudo sobre os materiais recuperados en intervencións realizadas nos últimos anos en castros da provincia de Pontevedra a través dos seguintes traballos: 3. Elaboración dun plan director: Redacción dun plan director ou documento de traballo similar que defina os criterios e os procedementos para planificar as actuacións prioritarias que debería executar a Deputación de Pontevedra nas próximas anualidades.4. Actividades de comunicación, formación e difusión: Deberán realizarse actividades co fin de manter unha interacción cos colectivos sociais implicados no desenvolvemento da arqueoloxía: Dadas as particulares circunstancias sanitarias motivadas pola COVID-19, o desenvolvemento das actividades incluídas neste último punto haberá de supeditarse ás condicións específicas que rexan en cada mome nto. En caso de dificultade ou imposibilidade de realizar actividades presenciais, arbitrarase unha alternativa de común acordo entre as partes na que terá prioridade a modalidade a distancia. O cronograma e os medios adscritos a cada unha das actuacións son os seguintes: Unha vez finalizadas as actuacións arqueolóxicas, o CSIC deberá entregarlle á Deputación de Pontevedra os informes valorativos e as memorias das actuacións xunto con toda a documentación complementaria xerada durante o transcurso dos traballos contemplados nesta cláusula (fotografías, datos topográficos, análises de mostras, escaneamentos 3D, estudos arqueometalúrxicos etc.). Todos os informes entregados derivados da intervención deberán entregárselle igualmente á Deputación de Pontevedra, así como tamén todas as publicacións científicas ou divulgativas derivadas dos traballos. Ademais, deberá proporcionarse unha memoria explicativa que describa todos os traballos desenvolvidos desde o inicio das actuacións obxecto desta encomenda ata a súa conclusión. O CISC conta con persoal con suficiente experiencia e capacidade para realizar tarefas de dirección e realización das actividades obxecto desta encomenda. O persoal dedicaralle a este proxecto as horas que figuran a continuación: Ademais, o CSIC conta cos medios materiais que se detallan a continuación e que poñerá á disposición da execución das actuacións obxecto de encomenda e, ademais, o financiamento correrá ao seu cargo: 1. A Deputación de Pontevedra poñerá á disposición do CSIC o uso do equipamento técnico que se atopa nas dependencias do CXCA. Para iso, con carácter previo ao comezo dos traballos obxecto desta encomenda e tras a firma deste convenio estenderase unha acta de posta á disposición dos bens que se atopan no CXCA a favor do CSIC.2. A Deputación de Pontevedra compensaralle ao CSIC 55.500,00 € polos custos que lle supoñen a asunción da encomenda.3. A Deputación de Pontevedra facilitaralle ao CSIC toda a información e documentación necesaria para o desenvolvemento das súas funcións respecto da Deputación de Pontevedra e designará unha persoa para os efectos de comunicacións e traslado de información ao CSIC. Se, como consecuencia das medidas de prevención necesarias para facerlle fronte á crise ocasionada pola COVID-19 ou por calquera outra debidamente xustificada, non se puidese executar a totalidade das actuacións obxecto desta encomenda, a Deputación de Pontevedra aboará unicamente a parte correspondente ás efectivamente realizadas. En compensación polos custos e gastos que supoñerán ao CSIC a realización das actividades técnicas previstas nas cláusulas primeira e segunda, a Deputación de Pontevedra transferiralle ao CSIC a cantidade de 55.500,00 €. A esta cantidade non se lle aplicará o IVE, posto que a compensación prevista non ten a natureza de contraprestación por un servizo recibido, senón de compensación dos custos que orixina a actividade encomendada para a consecución dunha finalidade de utilidade pública. O gasto consecuencia da encomenda de xestión realizada financiarase con cargo á aplicación orzamentaria 20/433-3362.227.99 do orzamento vixente da Deputación de Pontevedra, para o que se efectuou a oportuna retención de crédito, e ingresarase na conta corrente do CSIC que se lle certifique á Deputación. O importe desagrégase da seguinte forma: A Deputación de Pontevedra aboaralle ao CSIC a cantidade de 16.650,00 €, correspondente ao 30 % da achega total prevista, no prazo dun mes desde a firma do convenio en concepto de anticipo da compensación de custos mediante transferencia bancaria na conta indicada polo CSIC. O CSIC notificaralle á Deputación de Pontevedra, dentro dos dous meses seguintes á extinción da vixencia do convenio, a liquidación relativa aos traballos realizados e correspondente aos conceptos de gastos antes referidos. Para iso presentará a oportuna certificación da persoa titular da xerencia do INCIPIT, que conterá unha relación detallada dos conceptos e importes de gasto. A Deputación poderá requirir en calquera momento a achega dos xustificantes de gasto e os comprobantes de pago. No caso de que a xustificación sexa inferior ao anticipo efectivamente aboado pola Deputación de Pontevedra, iniciarase o procedemento de reintegro correspondente aos gastos non xustificados. No caso de extinción do convenio antes do transcurso do período de vixencia aboarase a parte proporcional correspondente aos traballos efectivamente realizados. En ningún caso a prórroga da vixencia do convenio supoñerá un incremento na achega económica da Deputación de Pontevedra. A Deputación de Pontevedra, na súa condición de entidade encomendante, ostentará, sen prexuízo dos dereitos de autoría que lles corresponden ás persoas individuais implicadas nestes traballos, a titularidade exclusiva dos resultados das actuacións obxecto desta encomenda, aínda que o CSIC-INCIPIT poderá utilizar a información, os datos e os resultados xerados polas devanditas actuacións no exercicio da súa misión pública e actividade propia de divulgación, investigación e docencia, e deberá facer sempre mención a que a súa xeración se produciu no marco da presente encomenda da Deputación de Pontevedra e sen que iso, en ningún caso, supoña explotación comercial destes. O CSIC en ningún caso cederalle, nin indirecta nin indirectamente, a un terceiro os resultados obtidos sen o consentimento previo da Deputación de Pontevedra. Pola súa banda, a Deputación de Pontevedra deberá recoñecer a autoría individual no uso que faga desa información e cando a subministre a terceiros, e indicará a pertenza desas persoas ao CSIC-INCIPIT. No caso de que durante a execución das actividades de carácter material ou técnico encomendadas se derive responsabilidade patrimonial da Administración nos termos previstos na LRXSP, responderá o órgano encomendado. Tanto o CSIC coma a Deputación de Pontevedra comprométense ao cumprimento da normativa vixente en cada momento en materia de protección de datos persoais, en concreto, ao cumprimento do disposto na Lei orgánica 3/2018, de 5 de decembro, de Protección de Datos Persoais e Garantía dos Dereitos Dixitais e no Regulamento (UE) 2016/679 do Parlamento Europeo e do Consello de 27 de abril de 2016 relativo á protección das persoas físicas no que respecta ao tratamento de datos persoais e á libre circulación destes datos e polo que se derroga a Directiva 95/46/CE (RGPD), no contexto deste convenio e de calquera tratamento de datos persoais que, no seu caso, se derive del. Constitúese unha comisión mixta que terá como funcións o seguimento, vixilancia e control da execución do convenio e dos compromisos asumidos polas partes. Tamén resolverá os problemas que poidan xurdir no seu desenvolvemento. A comisión mixta terá a seguinte composición inicial, sen prexuízo de que as partes lle poidan propoñer e comunicar á outra parte outros representantes: O presente convenio publicarase no Boletín Oficial do Estado e no Boletín Oficial da Provincia de Pontevedra. Considerando que as prospeccións e escavacións referidas na cláusula segunda se realizarán en terreos sobre os cales a Deputación de Pontevedra non ostenta a titularidade, a eficacia deste convenio quedará supeditada á obtención das autorizacións das persoas propietarias daqueles, autorizacións ás que se refire o artigo 96.2. b) da Lei 5/2016, de 4 de maio, do Patrimonio Cultural de Galicia. Este convenio entrará en vigor cando se firme e estenderase ata o 28 de febreiro de 2021, aínda que a súa eficacia poderá quedar supeditada de acordo co previsto na cláusula anterior. O convenio poderá ser obxecto de prórroga expresa por un período máximo de catro meses, sempre que ambas as partes o acorden antes da finalización da súa vixencia. O presente convenio resolverase polo incumprimento das obrigacións asumidas polas partes, por mutuo acordo das partes, así como polo transcurso do prazo establecido. Así mesmo, poderá revogarse unilateralmente, sen dereito a indemnización, por razóns de interese público debidamente apreciadas polo órgano encomendante, sen prexuízo da compensación ao CSIC daqueles gastos nos que incorrese e que certifique. Este convenio instrumenta unha encomenda de xestión prevista no artigo 11 da LRXSP e rexerase, de conformidade co previsto no artigo 48.9 da LRXSP, polo disposto nas súas propias cláusulas, polas normas de dereito administrativo e, na súa falta, polas normas de dereito privado. A interpretación do contido do convenio será resolta de mutuo acordo. En defecto de acordo serán resoltas conforme o previsto na Lei 29/1998, de 13 de xullo, Reguladora da Xurisdición Contencioso-administrativa. E, en proba de conformidade, asinan electronicamente este convenio, no que consta como data de firma a última realizada.” O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. O Secretario (Asinado d ixitalmente na data que figura á marxe) Contra este acordo, que pon fin á vía administrativa, poderá interpoñer recurso potestativo de reposición perante o mesmo órgano que o ditou, no prazo dun mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas) ou ben, directamente, recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa e, todo iso, no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.